Liisa-Ly Pakosta

Justiitsminister

Justiitsministeerium Teie: 14.11.2024 nr 8-3/5169-11

info@just.ee Meie: 20.12.2024 nr 3-1/25-2

**Täiendava ettepaneku tegemine kohtumenetluse**

**tõhustamise ettepanekutele**

Lugupeetav justiitsminister Liisa-Ly Pakosta

Esitame Teile kohtumenetluse tõhustamise eesmärgil täiendava ettepanekuna idee lõpetada võlgnike võimalus esitada avaldusi täitemenetluse lõpetamiseks nõude täitmise aegumise tõttu kohtusse (TMS § 2231) ilma seda kohtutäiturile eelnevalt esitamata.

Teadaolevalt jõustus võimalus esitada avaldus täitemenetluse lõpetamiseks nõude täitmise aegumise tõttu 10 aasta möödumisel täitemenetluse alustamisest 1. aprillil 2021. Võlgnikul on võimalus esitada vastava avaldus kas täiteasja menetlevale kohtutäiturile makstes selle eest tasu 15 eurot, millele lisandub käibemaks (KTS § 411 lg 1) või otse kohtusse makset selle eest riigilõivu 30 eurot (RLS § 59 lg 101). Sisuliselt toimib avalduse läbivaatamise menetlus kummaski instantsis võrdväärselt.

Aja jooksul on täitemenetluse lõpetamiseks nõude täitmise aegumise tõttu esitatavate avalduste hulk stabiliseerunud, nende menetlemine on kohtutäituritele jõukohane, üheselt mõistetav kohtupraktika on välja kujunenud ja ei ole ette näha ka avalduste arvu järsku tõusu. Kohtutäiturite jälgitavas praktikas enamus juhtudel esitatakse aegumise avaldus esmalt kohtutäiturile ja selliste avalduste arv, kus aegumise kohaldamise avaldus esitatakse esmalt kohtule, ei ole märkimisväärne. Kohtutäiturite arvates aegumise avaldusega otse kohtu poole pöördumise võimalus on eluliselt vähe kasutatav, samas aitaks see vabastada kohtute ressurssi.

Leiame, et kohtute koormamine selliste avalduste menetlemisega, milliseid saaks esmajärgus lahendada kohtutäitur, ei ole asjakohane. Kohtute lahendada võiksid jääda vaid TMS § 501 lg 4 alusel, kui kohtutäitur ei lõpeta täitemenetlust, esitatavate avalduste lahendamine.

Lugupidamisega

/allkirjastatud digitaalselt/

Katrin Vellet

Koja esimees

Jaan Lõõnik, jaan.loonik@kpkoda.ee, 6464619